අම්මේ මේ මම යාළු වෙලා ඉන්න ගැහැනු ළමයා යමක් කමක් තියෙන කෙනෙක්. අපේ ලව් එක දැන ගෙන මෙයාට හොඳටම ගහලා. ගෙදරින් පැනලා මාව හොයාගෙන ඇවිත්. තරුණයා තම ෆේස් බුක් පෙම්වතිය මවට හඳුන්වා දෙමින් පවසා ඇත. මව දුටු සැණින් එම තරුණිය ඇයගේ දෙපාමුල වැටී වැන්දාය. තරුණයාගේ මව ඇය දෙවුරෙන් අල්ලා ඔසවා සෙනෙහසින් මුහුණ සිපා ගත්තාය. ඇය හැඩකාර ගුණ යහපත් තරුණියක් බව තරුණයාගේ මවට ද පෙනී යන්නට ඇත. දුවේ ඔයා ගෙදර යන්න. අපි කොහොම හරි ඔයාගේ අම්මගෙයි තාත්තගෙයි ආශිර්වාදය ලබා ගනිමු යැයි තරුණයාගේ මව කියා ඇත්තේ ඇයගේ හිස අත ගාමිනි. අනේ අම්මේ මට ආයෙත් ගෙදර යන්න කියන්න එපා. මගේ මමියි ඩැඩියි මාව මරයි.
මව දුටු සැණින් දෙපා මුල වැටී වැන්දේ කවුද?
තරුණිය